1726 - Kirikuõpetajaks sai rootslane Alexander Holmqvist (ametis 1729. aastani).  Samal aastal, seega 18 aastat pärast saarel laastanud katku, küündis rahvaarv 132 inimeseni.  1727 - Major de Basseritz andis käsu kirikla uuesti ehitamiseks, millele kogudus vastu oli (kirikla hoones oli siis 9 tuba ja köök).  Samal ajal kehtestati esimesed määrused hülgekütimeeskondade vahel.  28.juulil tuli hr. maapealik Wolmar Adolph Stackelberg paadiga Riiast. Tal oli kaasas keiserliku valitsuse volitus sisse seada ja saada järelvalve Ruhnu politsei- ja majandusasjanduse üle, samuti võtta koguduselt truudusevanne. Järgmisel päeval andsid selle truudusevande kõik meesisikud, kes said püha armulauda kirikus altari ees.